Epidemilovens § 7

Epidemilovens § 7 giver myndighederne mulighed for at forbyde, at et arrangement kan afholdes, hvis der er mistanke om, at en 'alment farlig sygdom optræder'.

Paragraffens ordlyd er: "Epidemikommissionen kan påbyde, at et område, hvor en alment farlig sygdom optræder, eller hvor der er mistanke om, at der er udlagt biologisk kampstof, afspærres, således at samkvem med omgivelserne forhindres i fornødent omfang, ligesom kommissionen kan forbyde, at der afholdes offentlige arrangementer og lign. i området."

Overtrædelse af sådan et påbud vil kunne udløse bøde- eller fængselsstraf.

Til gengæld betyder det også, at regionerne hæfter for eventuelle tab i forbindelse med påbuddet (jf. epidemilovens § 27).